Ο Ντένις Ρίτσι (9 Σεπτεμβρίου 1941 - 12 Οκτωβρίου 2011) ήταν Αμερικανός επιστήμονας υπολογιστών, αξιοσημείωτος για την επιρροή του σε διάφορες γλώσσες προγραμματισμού, με κυριότερη την C, αλλά και σε λειτουργικά συστήματα, όπως το Unix. Έχει λάβει το βραβείο Τούρινγκ το 1983 και το αμερικανικό Εθνικό Μετάλλιο Τεχνολογίας το 1998. Ο Ρίτσι είναι γνωστός κυρίως ως ο δημιουργός της γλώσσας προγραμματισμού C και ως βασικός συντελεστής στην ανάπτυξη του λειτουργικού συστήματος UNIX. Η ανάπτυξη του μεταγλωττιστή της C βασίστηκε και αυτή με τη σειρά της σε ιδέες και αρχές άλλων γλωσσών, όπως η Pascal. Το δημοφιλές Linux και τα εργαλεία του αποτελούν απογόνους της δουλειάς του Ρίτσι όπως και το πλέον καθοριστικό βιβλίο όπου έχει συγγράψει για τη C(Η Γλώσσα Προγραμματισμού C, που συχνά αναφέρεται και ως Κέρνιχαν-Ρίτσι). Η C χρησιμοποιείται ακόμα και σήμερα στην ανάπτυξη λειτουργικών συστημάτων, γεγονός που οφείλεται στο ότι πολλά εκπαιδευτικά ιδρύματα χρησιμοποιούν Linux, το οποίο βασίζεται στο UNIX.